Ho Kgaolo 10 Buka eya bulwa. Lengeloi hale theohe ho ebula. Thutong ya gagwe ya Thabeng, Jesu o rutile balatedi ba gagwe gore ba rapele, ba re: “Mmušo wa gago a o tle.” (Mateo 6:10) Mmušo wa Modimo o tla tumola ka medu dipelaelo ka moka tše kotsi. A diriša Jesu, e lego “Kgošana ya Khutšo,” Modimo o tla “fediša dintwa go fihla pheletšong ya lefase.” (Jesaya 9:6; Psalme 46:9) Beibele e re: “[Modimo] o tla ahlolela meraforafo . . . Setšhaba se ka se emišetše se sengwe tšhoša, e bile di ka se sa hlwa di ithuta ntwa. . . . Go ka se be le yo a ba tšhošago.” (Mika 4:3, 4) Malapa a thabilego a ‘tla aga dintlo a dula go tšona; a tla bjala dirapa tša merara a ja dienywa tša tšona.’ (Jesaya 65:21) Beibele gape e re: “Ga go na modudi yo a tla rego: ‘Ke a babja.’”—Jesaya 33:24.